JohanHeinsen/ENO huggingface dataset:
Viborger Samler, 1848-05-25
Paa Veiene mellem Veile, Horsens og Skanderborg er i disse Dage funden omspredt en Mængde Exemplarer af en trykt Proclamation fra Kongen til Officierer, Underofficierer og Menige af de slesvigske og holstenske Tropper, hvis omtrentlige Hovedindhold er, at Kongen veed, at de ved Forræderes løgnagtige Fremstillinger ere blevne bragte til at antage, at Kongen ikke er fri, og at de ved denne Forestilling ere blevne indviklede i Oprøret; men at de, da de nu maae være komne til rigtig Erkjendelse af Sagens Sammenhæng, opfordres til, saasnart den danske Armee atter betræder Jylland, strax at gaae over til denne og melde sig hos den Høistcommanderende, da i saa Fald alt det allerede Passerede skal være glemt; hvorimod de ellers ikke kunde finde Skaansel og derhos for Guds Domstol gjøres ansvarlige for deres Meened.
Viborger Samler, 1848-05-25
Fallitter. Silke= og Klædehandler H. W. B. Dinesen, Tøimagermester P. H. Drewsen, Brændeviinsbrænder C. J. Bjørnstrup og Skrædermester Antonius Proschowsky, alle i Kbhavn, Kjøbmand Jørgen Mathias Grønmald i Svendborg.
Viborger Samler, 1848-05-25
AERTISSEMENTS. Efter flere Aars tiltagen Brystsraghed og 14 Dages Sygeleie, bortkaldte Herren til et bedre Hjem, min inderlig elskede og retskafne Søn, Skomagersvend R. E. Kiær i hans neppe 21de Aar; hvilket herved sorgeligst bekjendtgjøres for fraværende Slægt og Venner. Viborg, den 22de Mai 1818. C. E. Kjærs Enke, fød Møgelvang, Da der fra 1ste Novbr. d. A. ved Viborg Kjøbstads Skolevæsen skal ansættes en sjette Lærer med en aarlig Løn af 200 Rbdlr. og Forpligtelse til at fratræde efter Fjerdingaars Opsigelse, kunne Ansøgninger derom, stilede til undertegnede Direction, i Løbet af sex Uger fra Dato afleveres til Viborg Byes Skolecommission. Viborg Provsties Skoledirection, den 23de Mai 1848.
Viborger Samler, 1848-05-25
Jeg anbefaler mig fra idag af til det ærede Publicum med et Udvalg af Skomagerarbeide, saasom: Herrestøvler af Lædertøi, pløggede Dameskoe og Snorestøvler af Lædertøi i alle Couleurer, samt de meget efterspurgte vandtætte Brunels arbeider for Damer og Herrer med flere Dele til mit Fag henhørende, hvilket jeg alt herved anbefaler til de billigste Priser mueligt. Jeg modtager Bestillinger og lover hurtigst Expedition og reel Behandling. Et Par Herrestovler og Dameskoe som Prøvestykke er til Salg. H. P. Wærnegreen, Skomagermester, boende paa Nørregade i Kjøbmand Schous. forhenværende Gaard i Skive. U. J. Horning, Skrædder, er flyttet fra St. Hansgade og boer nu hos Skomagermester Hesselberg i St. Mathiasgade.
Viborger Samler, 1848-05-25
Undertegnede er flyttet fra Vestergade til Hjultorvet i det af Vognmand Finderup forhen beboede Sted. Viborg, den 15de Mai 1848. J. Hallberg, Spekhøker. Fedt Studekjød kan faaes førstkommende Løverdag paa Torvet hos C. Bram og C. Elsborg fra Ørum.
Viborger Samler, 1848-05-25
Rettelse. J forrige Avis stod paa 1ste Col., 2den Sp., 21de Linie fra oven: "Thronfølgen i Frankerig", læs: Thronfølgen i Danmark. Dette Blads udenlandske Artikel redig af Adjunct Reis, den indenlandske af H Wissing, og udgives 4 Gange ugentlig fra Sidstes Officin. Som Tillæg meddeler Bladet Landsoverrettens Domme.
Viborger Samler, 1848-05-26
Viborg Snste Tidende. Forsendes med Brevposten i Danmark og Hertugdømmerne. Fredagen den 26. Mai 1818. 76 Aarg. Nr. 89.
Viborger Samler, 1848-05-26
Jndenlandske Efterretninger. J et til Fædrelandet, meddeelt Brev fra Stockholm af 19de Mai hedder det bl. A.: "J det Øieblik, jeg her sætter Pennen til Papiret, signaliseres gjennem Telegraphen fra Jndløbet til vor Skærgaard et keiserligt russisk Dampskib, der senest i Aften vil hidføre Storfyrst Constantin af Rusland. Jhvorvel dette Besøg rigtignok allerede af udenlandske, og deriblandt ogsaa danske Blade, har været os bebudet, have vi dog henført denne Notice til de tomme Rygter, der nuomstunder høre til Dagens Orden. Jdag erholde vi dog Syn for Sagen, og da man med Vished vil vide, at de Foranstaltninger, som fra den svensk norske Regjerings Side træffes, for med Kraf at understøtte Danmarks retfærdige Sag, ere støttede til en afsluttet Alliance mellem de forenede Riger samt England og Rusland, saa turde det Besøg, vi i Aften imødesee, være af ikke ringe Vigtighed. Da derhos de russiske og engelske Sendebud næsten daglig have Conferencer med vor Udenrigsminister og den paske derimod fortiden synes at kunne classificeres med vegeterende eller besøgende Reisende, der ikke have Andet at foretage end at stikke Piben i Sæk, saa synes vi omsider at have et politisk Barometerstadium for os, der fuldkomment stemmer overeens med den altopslugende Attraa, hvormed hele Norden brænder af Utaalmodighed, for med Alvor og Kraft Nu, at betrygge vor og Eders Selvstændighed. da vore fiirdeelte og ellers saa stridige Rigsstænder næsten uden Modsigelse have bevilget det af Regjeringen forlangte Creditiv (til Rustninger), nu arbeides der ogsaa Nat og Dag for at sætte saavel hele vor Flaade som den største Deel af Armeen paa fuldstændig Krigsfod, og forhaabentlig ville de svensk norske Hjælpetropper allerede omen Uges Tid være samlede i Skaane, for derfra at embarqueres til et eller andet Punkt i Danmark. En Mængde Lanstigningsbaade, forsynede med gigantiske Bombekanoner afgaae i disse Dage til Sundet, for, i Forening med et Antal passende Krigs- og Transportfartøier, at benyttes ved Troppernes Operationer. Stemningen blandt vore herværende Krigere er ypperlig, og aldrig have vel vore Caserner gjentonet af saa megen Lystighed som nu; thi ihvorvel den svenske Soldat ikke mangler en oprigtig deeltagende Følelse for de blodige og dybe Saar, vore Venner i Danmark allerede have lidt, saa fyldes dog hans Bryst af ædel Glæde over snart at kunne vise sig Ansigt, til Ansigt mod Eders og vore fælles Fiender. Virksomheden i vore Laboratorier er umaadelig og vel Hundrede colosale Kister med Patroner og Kardætskdaaser ere allerede afsendte til Skaane, foruden en respectabel Masse af disse ungeheure grose Kugeln, og andre Ammunitionseffecter, der saa lidet convenere de pyntelige Preussere.
Viborger Samler, 1848-05-26
Boghandler A. Fr. Høst i Kjøbenhavn, der efter Anmodning har sendt den af Tydskerne i Kjøbenhavn under 31te Marts til Kongen indgivne Adresse i omtrent 10,000 Aftryk til de fleste tyDoghandlere med den venlige gjæring at uddeele dem, navnlig til Avisredacteurer, er nonu ikke bekjendt med de fleste Exemplarers Skjebne; fra Enkelte har han modtaget de sendte Aftryk tilbage, oversmurte med Skarn paa alle Sider.
Viborger Samler, 1848-05-26
Øresundsposten fortæller, at en Kjøbmand i Helsing, borg, der havde afsendt Ordre til Nürnberg om endeel Legetøi, nylig har faaet det Svar, at man ikke havde Tid til at udføre Reqvisitionen, eftersom Nürnbergerne vare fuldt op beskjæftigede med at bygge og udruste en tydsk Flaade!), som Kongen af Preussen havde bestilt hos dem.
Viborger Samler, 1848-05-26
Agent Christiansen, den bekjendte dansksindede Kjøbmand fra Flensborg, som efter Slaget ved Slesvig maatte flygte til Kbhvn. for at undgaae sine forræderske Landsmænds Hævn den de nu kun har kunne udøve mod hans tilbageblevne Eiendomme, har, efter hvad vi have erfaret, meldt sig som Frivillig og skal være bleven ansat som Menig ved Husareskadronen. (Flyst.)
Viborger Samler, 1848-05-26
Den berømte eller berygtede Barikadekæmper Schön, som de hamborgske Blade have angivet at skulle være falden ved Flensborg, ligger paa Garnisonshospitalet i Kbhavn, og er i Bedring. Han er en mærkelig Personlighed, stor og stærk, skjægbegroet, med et paafaldende vildt, trodsigt Slagsbroder Physiognomi, og en Haarvæxt, der er saa stærk, saa strid, saa eiendommelig, at han vist er det eneste Exemplar i Verden, der har en saadan Haarbedækning. (L. F. A.)
Viborger Samler, 1848-05-26
Flyveposten fortæller bl. A. følgende Smaatræk fra Krigen: Alle Officierer ere enige om at rose vore smaae Tambourers Raskhed og Uforfærdethed midt under Slagets Hede. Der fortælles saaledes, at ved en Landgang fra Als til Sundevistod en ganske lille Tambour bag Kjæden: Puf, kommer der en Kugle og gaaer bagfra gjennem hans Chacot. Han vender sig om, for at see, hvor den kom fra; men i det Samme gaaer en Anden gjennem hans Tromme. Han opdager nu to saarede Hanoveranere, der paa denne Maade vilde ham tillivs. Uden at betænke sig styrter Tambouren hen til den Ene, river Geværet fra ham og giver ham sin Rest, hvorpaa han styrter sig over den Anden, der, svag som han var, efter en kort Kamp maatte bukke under for den Lille – sikkert en fortjent Straf, fordi han havde skudt paa et Barn. – Efter Slaget ved Slesvig var en Artillerist med sin med Heste forspændte Krudtharille bleven afskaaren fra de øvrige Danske. Han holdt midt i Friedrichsgaden; men efter nogen Tids Forløb meente han at kunne undslippe og steg op for at kjøre bort. Han blev imidlertid standset af nogle Slesvigere, der paastode, at han var Krigsfange; men førend de saae sig om, var han smuttet ind i et Huus, greb her en Brand, iilte ud til Krudtkassen, svingede sig op derpaa, og idet han med den ene Haand holdt Branden over Krudtkassen og med den anden greb Tømmen, truede han de Omstaaende med at sprænge dem og hele Byen i Luften, dersom de modsatte sig hans Flugt. Forfærdede vege de tilbage; han kjørte afsted i en Fart, og efter forskjellige Fataliteter naaede han efter flere Dages Forløb Als, hvor han med Jubel blev hilset af sine Kammerater.
Viborger Samler, 1848-05-26
Det store preussiske Coffardiskib, "der Prinz von Preussen, som i forrige Uge vilde løbe ind til Hamborg med en kostbar Ladning Colonialvarer, vilde, da det var armeret med 6 Kanoner, ikke respectere de danske Krydsere udenfor Elbmundingen, og da vor Skonnert adspurgte den med et blindt Skud, svarede den med et skarpt. Dette foranledigede en Salve af Skonnerten, hvorved det preussiske Skib blev skudt i Sænk. Besætningen blev reddet, som man siger, ved Hjælp af Mandskab fra Skonnerten, men Skibet med hele Ladningen skal være sunket. (Aftbl.)
Viborger Samler, 1848-05-26
Ved en ugentlig 4 Skillings=Subskription for de Saarede og Faldnes Efterladte er der i Kjøbenhavn, allerede i den første Uge, ved c. 53,000 Portioner, indkommet den betydelige Sum af 2205 Rbd. 51 s.
Viborger Samler, 1848-05-26
Høiesteret har i Sagen, Kjøbmand P. C. Nørgaard imod Proprietair Tøttrup, betræffende Parternes Mellemværende til Beløb 552 Rbd. 2 Mk. 3 s. (hvis Udfald. ved den tidligere afsagte Vib. Landsoverretsdom var gjort afhængig af Jndstævntes Ed), kjendt Landsoverrettens Dom ved Magt at stande, og tilpligtet Jndstævnte at erlægge 100 Rbd. i Procesomkostninger til Citanten samt 1 Rbd. til Justitskassen.
Viborger Samler, 1848-05-26
Hostrups nye Vaudeville: Eventyr paa Fodreisen, er tvende Gang opført paa det kgl. Theater, og lønnet med meget og velfortjent Bifald.
Viborger Samler, 1848-05-26
Efter Forlydende har Sorø Academi eftergivet Huus fæsterne paa Stiftelsens vidtudstrakte Godser, som have maattet forlade Kone og Børn for at tjene i Armeen, alle deres Afgifter saalænge de i saadan Egenskab ere fraværende fra Huus og Hjem. Det hedder ogsaa, at nogle private Godseiere allerede have fulgt Exemplet, og det tør vel forventes, at dette vil blive almindeligt.
Viborger Samler, 1848-05-26
Afvigte Torsdag afbrændte den en lille Miil fra Odense beliggende Villestoffe Mølle med Beboelsesleilighed og et ved den anden Side af Veien beliggende Huus. – Dagen efter druknede ved Badning i Aaen ved Odense Soldat i 9de Bat. 4 Compagni, Thomas Bundgaard Gregersen Øsløv fra Thisted Amt. (Hp. Av.)
Viborger Samler, 1848-05-26
Ved 3die Reserve-Jægercorps er ansat som Frivillig Christian Jansen fra Helsingør. Han har ladet sig stille for en Anden, som derfor har betalt 400 Rbd., hvilke han har stillet til Krigsministerens Disposition. Handlingen er saameget mere fortienstlig, da Jansen aldeles Jntet eier, uden hvad Kongen har bestemt til Lønning for en Soldat; men hans Ord ere disse: "Jeg gaaer ikke i Felten for Penge, men for at værne om mit Fædreland, og kan jeg hjælpe en Anden, som er bange, naa, saa ere vi jo Begge hjulpne." (Hp. Av.)
Viborger Samler, 1848-05-26
Middelfart, den 17de Mai. Jgaar Aftes, medens Veiret var overmaade smukt og Sundet blikstille, lagde Kanonbaaden Nr. 3 sig ind til Broen, medens en Deel af Besætningen afsang flere smukke danske og svenske Sange hvis malmfulde Toner fra Sømændenes Bryst rungede over til den jydske Kyst. Her ærgrede sig nu Preusserne der snart istemte "Schleswig Holstein meerumschlungen" Men det havde dog ingen Skik, og de overlode den tonende Kampplads til Vore, der med dansk Ro fortsatte deres Sange, indtil de havde indtaget deres Nattevagt i Bugten østen for. (Dvk.) Hertugen af Augustenborg skal have erklæret, at han vilde over paa Als, om han saa skulde slaae en Bro derover af Menneskeliig! Vi faae nu at see. (Fyens Av.)¬
Viborger Samler, 1848-05-26
J Rendsborg begynder man at tale og virke for Oprettelsen af en slesvig-holsteensk Orden, til at lønne de bortdragne Friskarere og andre af Fædrelandet fortjente Mænd. En af disse hjemvendende Helte er i Hamborg greben og arresteret paa Grund af et betydeligt Jndbrudstyveri, han har udøvet i Gjæstgiverhotellet zur Sonne." En Correspondent skriver under 12te Mai fra Hamborg til Morning Chronicle, at de danske Officierer, som gjordes til Fanger for Krigens Udbrud, og som holdtes i Segeberg, Glückstadt og andre Steder, behandles paa den skammeligste Maade. De sidde ligesom Forbrydere i Fængsler med Jernstænger i Vinduerne og for Dørene; Jngen tør besøge dem; man har taget Penge, Uhre og Ringe osv. fra dem, og man tilstaaer dem blot de almindelige Livsfornødenheder. Saaledes behandle Oprørerne Mænd af Ære og Tro. – Den samme Correspondent til Morning Chronicle siger, at de venskabelige Magter skylde Danmark megen Taknemlighed, fordi det ikke benytter sig af sin Ret til at blokere Elben og Weseren, og saaledes aldeles at forstyrre Handelen. Han mener, at de Nationer, der nyde godt af denne Høimodighed, burde i det mindste vise nogen Sympathie for en Haandfuld tappre Mænd.
Viborger Samler, 1848-05-26
De Hamborgske-Altonaske Carricaturforlæggere indsee nu, at deres mangfoldige Carricaturtegninger af den danske Konge, der senest er fremstillet som en Fisk, baaren tiltorv af en Hamborg-Sjouer, (det er bestandig den fatale Sømagt der spøger i de hamborgske Hoveder) alle have været saa uheldige, at man nu i Nachrichten" udlover en Priis af 1 a 2 Louisdor for den bedste Jdee eller Tegning til en Carricatur over de danske Forhold. J Hamborg havde man gjort et Experiment med at undersøge Kraften af de til "Gesions" Fangst bestemte armerede Skibe. Ved Kanonernes Affyring sprang imidlertid flere Bolter i Skibene, der, som byggede til Coffardibrug, ikke formaae at udholde det svære Skyts, og man blev da ved Lekkagerne nogenlunde overbeviist omdet Naragtige i sit Forehavende.
Viborger Samler, 1848-05-26
Den Spænding, som allerede i lang Tid har fundet Sted imellem Kiel og Lübeck, har ikke ophørt endnu, ja viser sig maaskee nu stærkere end før. Handelsinteresse er Hovedgrunden til denne Spænding, som grændser næsten til Had. – Kiel frygter blandt Andet for, at Kjøbenhavns og Danmarks Speditionsforretninger ville nu igjen gaae over til Lübeck.
Viborger Samler, 1848-05-26
Som vi erfare, er hidtilværende Major ved femte Dragonregiment, Ridder v. Jacobsen, der i nærværende Felttog har havt det hæderlige Hverv at commandere de be redne frivillige Skarpskytters Corps, nu allernaadigst tillagt Ordre til at overtage Commandoen over det femte Dragon-Regiment. (Rd. Av.)
Viborger Samler, 1848-05-26
Aarhuus, den 24de Mai. Jgaar Eftermiddags faaes herfra Byen, i sydlig Retning ud over Bugten, en meget tyk og i flere Timer vedvarende Røgsøile, som formodedes at hidrøre fra en stærk Jldebrand paa Sams. Som man nu idag erfarer, skal det have været i Kolby, men hvad og hvormeget der er brændt, vides endnu ikke. Ogsaa mod Veile kanten vil man ifølge indløbne Beretninger med Dampskibet Lolland fra Bogense, igaar have seet en betydelig (Aarh. Av.)
Viborger Samler, 1848-05-26
Jldebrand. Tre norske Krigsskibe, der i Onsdags henimod Aften og igaar Morges kastede Anker i Farvandet ved Aarhuus, skulle atter igaar (d. 25de) være gaaede under Seil. Et af vore Krigsdampskibe havde ligeledes igaar Morges anløbet Aarhuus, men efter en Conference med ovennævnte Skibe strax fortsat Coursen udefter.
Viborger Samler, 1848-05-26
Viborg, den 26de Mai. Extract af en Skrivelse fra Veile af 25de d. M. Kl. 2. Efterm. Endelig aande vi igjen friere. J Dag Morges have de fjendtlige Tropper forladt vor By. Om Anledningen dertil vide vi stakkels indespærrede Mennesker naturligviis aldeles Jntet, uden hvad de utallige hinanden krydsende Rygter sige. Saa meget er imidlertid afgjort, at Tilbagetoget ikke er foranlediget ved nogen for Fjenden gunstig Efterretning; thi jeg har aldrig nogensinde seet en Troppemasse af den Styrke at forlade Cantonnementet paa saadan Maade, som her var Tilfældet. Officererne syntes i høi Grad nedslaaede; man gik ud af Byen compagnieviis og i endnu mindre Afdelinger, og ikke en eneste Afdeling rørte Spillet. Førerne søgte at gjøre gjældende blandt Folkene, at de blot skulde afløses af Preusserne, men ifølge Efterretninger fra Kolding pakke Preusserne sammen for at gaae Syd paa, i det mindste have de sendt 400 Syge til Haderslev, en Reisende siger at have mødt Preusserne i stor Hast imellem Apenrade, og Flensborg. Trykket her har været haardt, men Landet er ikke bleven ruineret. Af de 300 Heste, der ved en Executions Commando ere blevne tagne, ere over 50 igjen komne tilbage som ubrugelige. – Med Hensyn til Troppernes Forpleining have vi opfyldt vore Forpligtelser. Saa uforskammede endog Fordringerne have været i flere Retninger, i det nemlig Folkene aldeles ikke have kunne fortære Alt hvad de fik, er dog Alt punktlig blevet leveret; hvad Fjenden tog med sig, da han drog bort, var ikke af Betydenhed, og egentlig kun Proviant for een Dag. Den Kulde, der vistes mod de Slesvig=Holsteenske Officerer, og som man søgte at gjøre dobbelt følelig ved at behandle de Preussiske Officerer med langt mere Forekommenhed, forfeilede ikke sin Virkning, saa at de vistnok følte sig meget ugemytlig stemte.
Viborger Samler, 1848-05-26
De simple Folk har man under deres Ophold her oplyst om, hvorledes de ere blevne skuffede, og om Sagernes sande Stilling. Man siger, at Mange ere deserterede, og at hele Masser ville gaae over til de Danske, naar det næste Gang maatte komme til Sammenstød, Hertil vil Kongens sidste Proclamation, som i Gaar Aftes blev udbredt blandt Folkene, vistnok bidrage Sit.
Viborger Samler, 1848-05-26
Fienden har naturligviis under sit Ophold her udøvet Justits. En Søn af Kammerraad Dalgas blev arresteret for at have fornærmet et Commando, og dømt i Gaar til 2 Gange 5 Dages Fængsel paa Vand og Brød, men dog strax løsladt. Ligeledes ere 2de Borgere arresterede for at have villet borthjælpe Deserteurer, men de ere ligeledes idag løsladte. Excesser ere ikke begaaede, og Mandstugten har været god, i det mindste her i Byen; fra Landet klages noget over samme. – Dannebrog, blev heiset fra en Have og fra Kjøbmand Bøghs Anlæg, endnu medens Fienden var i Begreb med at forlade Byen. - Jeg har hørt flere Preussiske Officierer at udbryde i Lovtaler over den holdning, de Danske ved denne Leilighed have viist, navnligen over den dybe Nationalfølelse, de lagde for Dagen; og jeg haaber, at de i det mindste have lært at indsee, at Jylland ikke er noget Siberien, og at der ikke findes et Atom af Sympathi für das grose deutsche Vaterland. Efter=Skrivt. J dette Øieblik komme Efterretninger fra Kolding. Preusserne rømme vor By i al Fart. Wrangel opslaaer foreløbigen sit Hovedqvarteer, i Flensborg. Aarsagen til Tilbagetoget skal være en saa energisk Note fra Keiser Nicolaus, at man ikke havde andet Valg. Om Forbundstropperne blive, vides ikke. Wrangel skal være rasende. Preusserne i høi Maade skamfulde.
Viborger Samler, 1848-05-26
Jfølge en anden Skrivelse fra Veile, der i Gjenpart er kommen over Aarhuus hertil, brød Fjenden i Gaar ligeledes op fra Fredericia; og anføres det deri som: vist, at Keiser Nicolaus har sendt Preussen en saa energisk Note, at den ligefrem har sat en Termin, inden hvilken Jylland skulde være rømmet, dersom ikke Krig med Rusland strax skulde indtræde. Fremstillingen i den første Skrivelse om den russiske Note turde imidlertid, da man neppe kan have nogen bestemt Vished om Bevæggrunden, være den retteste, ligesom Noten muligt og forhaabentligt gaaer videre end til at rømme Jylland, hvorfor det pludselige og hurtige Opbrud synes at tale.
Viborger Samler, 1848-05-26
Udnævnelser. Som Maanedslieutenanter ere af Marineministeren antagne: Under 30te Marts 1848 Skibsfører Stage, Styrmændene, Treschow, Rothe og Winding, der alle ere blevne ansatte paa Roflotillen. Under 30te April Styrmand P. A. Petersen, der er bleven ansat paa Dampskibet Geiser; Styrmand Holst, der er bleven ansat paa Roflotillen. Under 4de Mai Styrmand, Rander, der ligeledes er bleven ansat paa Roflotillen. Under 3de f. M. Skibsfører Schrader. Under f. D. Styrmand Lund, der er bleven ansat paa Trekoner; Styrmand Knudsen, der er bleven ansat ved Jnspectionen paa Nyholm; Styrmand Hansen, der er bleven ansat paa Trekoner; Styrmand Brandt og Lodsoldermand Larsen, der begge ere blevne ansatte paa Ro flotillen. Under 15de Mai Skibsfører Warming, samt Styrmændene Leerbeck og Rydahl. – Desuden gjør Capitainlieutenant Middelboe, efter egen Begjæring, Tjeneste som Maanedslieutenant paa Roflotillen. – Ved allerhøieste Resolution af 13de Mai har Hs. Maj. Kongen allernaadigst udnævnt Mestersvend F. F. Witkow til Pælebukker og Rapertmagermester ved Holmen.
Viborger Samler, 1848-05-26
Ledige Embeder. Byfoged Embedet i Holstebro, samt Herredsfoged-Embedet i Hjerm og Ginding Herreder. Opslaaet vacant den 13de Mai. - Førstertjenesten i Lauenborg. Løn c. 160 Rbd., foruden fri Bolig med Jord, samt 10 Favne Brænde. Opslaaet vacant den 9de Mai.